Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 184/13/7713	Vranov nad Topľou, 14.10.2014
EEČ : 2-61-135-2014

U Z N E S E N I E

Trestná vec:	obvinený XXXXX  
Prečin:	Subvenčný podvod podľa § 225 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov.

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 18.10.2013, spisová značka Pv 184/13/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Obvinený skutok spáchal tým, že ako poberateľ príspevkov a dávok hmotnej núdzi od XXXXX ktorých poskytnutie je viazané na podmienky v zmysle zákona č. 599/2003 Z.z. o pomoci v hmotnej núdzi a o zmene a doplnení niektorých zákonov v znení neskorších predpisov, vylákal v období mesiacov 01/2012 až 06/2012 uvedený príspevok zo štátneho rozpočtu v celkovej výške 460,80 Eur, ktorý mu bol vyplácaný  v období mesiacov 02/2012 až 07/2012 tým, že v uvedených obdobiach si nesplnil svoju povinnosť počas poskytovania pomoci v hmotnej núdzi a neoznámil jej poskytovateľovi zmenu výšky rodinných príjmov a to poberanie dávok nemocenského poistenia od XXXXX spoločne posudzovanou osobou, jeho manželkou, XXXXX, čím týmto konaním došlo k neoprávnenému vyplácaniu príspevkov a dávok hmotnej núdzi a spôsobeniu škody pre XXXXX vo výške 460,80, Eur.

Uznesením prokurátora Okresnej prokuratúry Vranov nad Topľou zo dňa 18.10.2013, spisová značka Pv 184/13/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:
          Uznesením prokurátora Okresnej prokuratúry Vranov nad Topľou sp. zn. Pv 184/13-5 zo dňa 18.10.2013, bolo podľa § 216 ods. 1 Trestného poriadku, podmienečne zastavené trestné stíhanie obvineného XXXXX, nar. XXXXX vo XXXXX vykonávané pre prečin subvenčného podvodu podľa § 225 ods. 1 Trestného zákona na tom skutkovom základe, že obvinený ako poberateľ príspevkov a dávok v hmotnej núdzi od XXXXX, ktorých poskytnutie je viazané na podmienky v zmysle zákona č. 599/2003 Z.z. o pomoci v hmotnej núdzi a o zmene a doplnení niektorých zákonov v znení neskorších predpisov, vylákal v období mesiacov 01/2012 až 06/2012 uvedený prspevok zo štátneho rozpočtu v celkovej výške 460,80 Eur, ktorý mu bol vyplácaný v období mesiacov 02/2012 až 07/2012 tým, že v uvedených obdobiach si nesplnil svoju povinnosť počas poskytovania pomoci v hmotnej núdzi a neoznámil jej poskytovateľovi zmenu výšky rodinných príjmov a to poberanie dávok nemocneského poistenia od XXXXXu spoločne posudzovanou osobou, jeho manželkou XXXXX, čím týmto konaním došlo k neoprávnenému vyplácaniu príspevkov a dávok v hmotnej núdzi a spôsobeniu škody pre XXXXX vo výške 460,80 Eur. 

          Vyššie uvedená skúšobná doba uplynula dňa 16.08.2014.

          V rámci zisťovania, či boli, resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na obvineného počas trvania  skúšobnej  doby  a  to  z miesta  jeho  trvalého  bydliska,  Obvodného  oddelenia  PZ XXXXX a Obvodného úradu XXXXX  Okrem toho zabezpečil aj  aktuálny odpis z registra trestov. Z  takto  získaných informácií a údajov zistil, že obvinený počas  skúšobnej doby viedol riadny život a jeho správanie nebolo doposiaľ riešené komisiou pre ochranu verejného poriadku. Rovnako zo správ Obvodného oddelenia PZ XXXXX a Obvodného úradu XXXXX vyplýva, že obvinený nemá žiadny záznam zo šetrenia pre spáchanie závažného priestupku a nevedie sa voči nemu ani žiadne trestné konanie, pričom aj podľa aktuálneho odpisu z registra trestov vyplýva, že nemá novší záznam potvrdzujúci existenciu takýchto konaní. 

		Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor